دار العلوم دیوبند

دار العلوم دیوبند بھارت کا ایک اسلامی مدرسہ ہے، جہاں سنی دیوبندی مکتب فکر کا آغاز ہوا۔ یہ ادارہ اترپردیش ضلع سہارنپور کے ایک قصبہ دیوبند میں واقع ہے۔ یہ مدرسہ 1866ء میں محمد قاسم نانوتوی، فضل الرحمن عثمانی، سید محمد عابد دیوبندی اور دیگر حضرات نے قائم کیا تھا۔ محمود دیوبندی اس ادارے کے پہلے استاد اور محمود حسن دیوبندی اس کے پہلے طالب علم تھے۔

مجلس شورٰی دار العلوم دیوبند نے 14 اکتوبر 2020ء میں سید ارشد مدنی کو صدر المدرسین اور ابو القاسم نعمانی کو شیخ الحدیث مقرر کیا۔

تاریخ 
دار العلوم دیوبند 30 مئی 1866 کو فضل الرحمن عثمانی، سید محمد عابد دیوبندی، محمد قاسم نانوتوی، مہتاب علی،  نہال احمد اور ذوالفقار علی دیوبندی کے ذریعہ قائم کیا گیا تھا۔ محمود دیوبندی کو پہلے استاد کے طور پر مقرر کیا گیا تھا اور محمود حسن دیوبندی پہلے طالب علم تھے، جنھوں نے مدرسہ میں داخلہ لیا تھا۔

1982ء میں محمد طیب قاسمی کے دور اہتمام میں مدرسہ میں انتظامی تنازعات پیدا ہوگئے، جس کے نتیجہ میں دار العلوم وقف دیوبند کا قیام عمل میں آیا۔

فروری 2008ء میں مدرسہ کے زیر اہتمام "کل ہند دہشت گردی مخالف کانفرنس" میں ہر طرح کی دہشت گردی کی مذمت کی گئی تھی۔

انتظامیہ 

سید محمد عابد دیوبندی مدرسہ کے پہلے مہتمم تھے۔ ابو القاسم نعمانی 24 جولائی 2011ء کو غلام محمد وستانوی کے بعد مدرسہ کے تیرہویں مہتمم منتخب ہوئے۔

فضلا

بعض فضلائے دار العلوم کے نام درج ذیل ہیں: 
 محمود حسن دیوبندی، تحریک ریشمی رومال کے رہنما
 انور شاہ کشمیری، عظیم محدث
 اشرف علی تھانوی، صاحب نسبت بزرگ اور بہشتی زیور و بیان القرآن کے مصنف
 محمد شفیع دیوبندی، پاکستان کے پہلے مفتی اعظم اور معارف القرآن کے مصنف 
 محمد الیاس کاندھلوی ، تبلیغی جماعت کے بانی
 حسین احمد مدنی ،  متحدہ قومیت اور اسلام کے مصنف
 طہ کران ، سابق صدر مفتی - مسلم جوڈیشل کونسل، جنوبی افریقہ۔
  منت اللہ رحمانی امارت شرعیہ کے چوتھے امیر

اشاعتیں
دارالعلوم دیوبند سے شائع ہونے والے موجودہ رسالے:
  مجلہ الداعی ، عربی ماہنامہ۔
  ماہنامہ دار العلوم ، اردو ماہنامہ۔
 النهضة الأدبية''، عربی سہ ماہی رسالہ۔

زیر انتظام شعبہ جات 
درج ذیل شعبہ جات دار العلوم دیوبند کے زیر انتظام ہیں:
 شیخ الہند اکیڈمی
 کل ہند مجلس تحفظ ختم نبوت
 کل ہند رابطہ مدارس اسلامیہ عربیہ
 شعبہ تحفظ سنت
 شعبہ رد عیسائیت و مطالعہ دیگر مذاہب

موجودہ نصاب عالمیت 
دار العلوم دیوبند میں عالمیت کے آٹھ سالہ نصاب میں مندرجۂ ذیل کتابیں شامل ہیں:

حوالہ جات

مزید دیکھیں
 دار العلوم وقف دیوبند
 دار العلوم ندوۃ العلماء
 مظاہر علوم سہارنپور
 مرکز المعارف
 مجلس احرار
 جامعہ ملیہ اسلامیہ
 علی گڑھ مسلم یونیورسٹی
 اسلامی تعلیمی اداروں کی فہرست
 دیوبندی جامعات و مدارس کی فہرست
 جامعہ اسلامیہ، مدینہ منورہ
 جامعہ الازہر

بیرونی روابط

دار العلوم دیوبند
1866ء میں قائم ہونے والے تعلیمی ادارے
بھارت میں اسلام
بھارت میں اسلامی تعلیم
بھارت میں اسلامی جامعات اور کالج
بھارت میں مدارس
دیوبندی تعلیمی ادارے
سنگاپور میں اسلام
ضلع سہارنپور
ہندوستان میں 1866ء کی تاسیسات
ہندوستان میں 1867ء کی تاسیسات
اسلامی درسگاہیں
ویکی ڈیٹا سے مطابقت رکھنے والی مختصر تفصیل